als_Latn dik_Latn sag_Latn
Zhvillim profesional dhe trajnim
Presim që të punësuarit tanë të kenë ndjenjë të përgjegjësisë personale për cilësinë e detyrave të punës të cilat i kryejnë dhe me vetëbesim të ballafaqohen me sfidat me qëllim që edhe detyrat e vështira të kryhen mirë. Njëkohësisht kemi obligim t’u mundësojmë të punësuarve tanë të pajisen me shkathtësi dhe dituri, që u nevojiten, me qëllim që t’i përmbushen pritjet tona. Duke filluar nga vet fillimi, ata të cilët do t’i bashkëngjiten ekipit tonë, fitojnë përkrahje nëpërmjet sigurimit të trajnimit intensiv, me qëllim të zhvillimit profesional në kuadër të bankës.
Qëllimet e trajnimit tonë, si institucion, shkojnë përtej aspekteve formale të nevojshme që të kryhet një detyrë e caktuar pune. Është shumë e rëndësishme, që të punësuarit tanë janë të aftë të ngrihen dhe të zhvillohen personalisht dhe profesionalisht, dhe se çdo individ ka mundësi t’i zhvillojë aftësitë dhe shkathtësisë e tij ose të saj, me qëllim që të funksionojë mirë në mjedise me ndryshueshmëri të lartë operative. Pjesëmarrja në programin bazë për trajnim është e obligueshme për të gjitha kuadrot e posapunësuara të cilët e kanë kryer me sukses Programin e Bankierëve të Rinj. Kështu që, posa anëtarët e rinj të ekipit e kanë kryer trajnimin e tyre të parë dhe kanë filluar të punojnë në pozitat e dhëna, sa ata do të përparojnë në kuadër të bankës dhe si karrierat e tyre do të zhvillohen gjatë kohës, kryesisht do të varet nga vet të punësuarit.
Domethënë çdo gjë ka të bëjë me përgatitjen dhe aftësinë e secilit të punësuar t’i shfrytëzojë përparësitë e trajnimit i cili i është në dispozicion, dhe të mundësive për zhvillim personal dhe profesional, që banka ia ofron. Gjithashtu, varet nga përkushtimi i plotë dhe efikasiteti i punëtorit drejt detyrave të tij dhe ndaj institucionit.
Në përgjithësi, aktivitetet për promovim të zhvillimit profesional të të punësuarve tanë kryhen në tre nivele:
Niveli lokal: Trajnime të matematikës, kontabilitetit, kurse specifike, gjuhë angleze
Këta aktivitete i përfshijnë të gjitha kurset dhe trajnimet që organizohen nga ana e bankës si për kuadrot e reja, ashtu edhe për të punësuarit ekzistues, duke i përfshirë edhe të punësuarit në pozitat e menaxherëve.
Pjesa më e madhe e trajnimeve, në të cilat të punësuarit në bankë marrin pjesë, zbatohen në nivel lokal. Banka zbaton programe për trajnim, që janë të dizajnuara t’i kënaqin nevojat e të punësuarve në të gjitha fushat, si edhe kurse specifike dhe aktivitete në të cilat marrin pjesë të punësuar të caktuar, ndërsa janë të zgjedhur në bazë të pozitave të tyre të punës dhe natyrës së vendeve të tyre të punës, si edhe në bazë zë përvojës së tyre paraprake të punës.
Banka jonë është njëra ndër 21 institucionet ProCredit në botë, dhe gjuha angleze është gjuhë pune në kuadër të grupit ProCredit. Për shembull, të gjitha mbledhjet në nivel grupor dhe trajnimet zhvillohen në gjuhën angleze. Që të lehtësohet komunikimi me ProCredit Holdingun dhe institucionet tjera në grup, ndërsa edhe për motivim të shkëmbimit të përvojave mes të punësuarve tanë dhe kolegëve të tyre nga vendet tjera, është e rëndësishme që të punësuarit në bankë të kenë njohje të mirë të gjuhës angleze. Për këtë arsye ofrojmë spektër të gjerë të kurseve të gjuhës angleze për të punësuarit me nivele të ndryshme të zotërimit të gjuhës.
als_Latn als_Latn als_Latn als_Latn als_Latn als_Latn als_Latn als_Latn als_Latn